Ongebore vlinder woorde. deur Arnold | Bydraes | Woes - Kreatiewe platform vir Afrikaans
Titel: Ongebore vlinder woorde.
Aantal woorde: 527
Datum gepubliseer: 04 Nov 2015
Woorde wat soos vlinders deur die gedagtes sweef.
Ek het onlangs so 'n bietjie nagedink oor die gewoontes en eienskappe van 'n gelukkige, teenoor 'n ongelukkige skrywer wat nooit tot die begin wil kom om daardie suksesvolle boek te skryf waaroor jy so baie droom. Elk is 'n genie op sy eie gebied en jy kan gouer toetree tot sukses as wat jy dink –
Daar is 'n menigte faktore wat lei tot selfbejammering sodat jy altyd ongelukkig bly oor wat jy nie kan raaksien en vermag nie. Hier is drie van die belangrikste struikelblokke om te vermy.
1. Hoeveel wonder of dit die moeite werd is om te skryf?
Vir talle jare broei daar iets in die onderbewuste wat lê en wag om net die regte aansporing te ontvang om tot aksie oor te gaan. Baie mense ontdek eers die gawe met hul aftrede, wanneer hulle nie weet wat om met hul tyd te doen nie.
2. Is daar al besin oor hoe en waar om te begin met die skryf?
Na soveel jare se onderdrukte talent is dit nie maklik om oor die regte onderwerp te begin skryf nie. Al het hulle soveel romanse gelees bly dit 'n stryd of die woorde reg ingespan sal word. Slegs na 'n jaar of meer se skryf ondervinding, groei die selfvertroue om daardie dormante storie die lig te laat sien. Skryf op sigself, is nie alles nie. Bevrediging kom eers as jy as skrywer met jou eie werk tevrede is en mense na jou werk begin vra. Gelukkige skrywers werk met 'n doelgerigte plan om sy lesers op 'n reis te neem deur 'n woorde wêreld wat ander nie kan doen nie. Skryf verg passie.
In werklikheid het gelukkige skrywers ten minste 'n 3,5 kern strewe. Dit is in wese 'n stokperdjie om jou leser en jouself die vreugde en genot uit jou pen te laat geniet. Daarenteen het 'n oppervlakkige en ongelukkige skrywer net 'n gemiddelde 1,9 kern strewe. So as jy jouself met 'n beperkte skryfstyl besig hou, stel ek voor dat jy vandag na nuwe horisone gaan soek, skryf is daar om te geniet.
3. Beskik jy oor 'n ryk woordeskat?
Het jy 'n ryk woordeskat deur die jare opgebou wat sluimerend lê? Hierdie formule is baie eenvoudig: 'n on-ontginde woordeskat is waardeloos vir 'n erflating aan familie en volksgenote. Belê ongeveer 250 woorde elke dag op papier uit jou kosbare woordeskat en sien na so 'n paar dae hoe jou toekomstige boek vorm aanneem.
Geen mens kan jou ideaal van jou vervreem, net jyself is daartoe in staat om dit te verwesenlik.
Dissipline, energie en 'n goeie woordeskat is die eienskap van 'n suksesvolle skrywer, wat ten volle sy aandag wy aan sy doelwitte en die mense waarvoor hy lief is. As jy in staat is om dit in gedagte te hou as skrywer, sal jy die vrugte pluk van deursettingsvermoë en met 'n top verkoper boek in die hand staan.
Voorspoed in die skrywerswêreld. Fokus die gedagtes 'n slag tot aan die oneindigheid en dan weer terug in die hede. Nou's jy vuur en vlam, die gedagtes maal en flits deur die brein, maar verhoed dat die geheue vries onder die skrywerspen. Haal vir 'n slag diep asem, jy het dit reggekry want die eerste woorde begin vloei op die skrywersblok...
27/10/2015 om 22h18.
Lees ander rubrieke deur Arnold
ongebore vlinder woorde
Treffende titel. Goed uiteen gesit. En soos Shonda Rhimes gesê het: as jy 'n skrywer wil wees, skryf!
4 jaar 11 maande 4 weke 20 ure oud
Dankie vir jou insiggewende raad en ek stem saam met my vorige vriende. Ek kan net vir PG du Plessis hier aanhaal, hy het gese, as jy 'n skrywer wil wees, moet jy vir jou goeie gom gaan koop dit aan jou stoel se sitplek smeer en gaan sit. Dan begin jy eers skryf, en jy skryf sonder ophou
5 jaar 1 week 3 dae 11 ure oud
Ek ditto vir Kiekies. Ek is self skuldig.
5 jaar 2 weke 6 dae 21 ure oud
Mag ek byvoeg en die skrywer moet seker maak dat hy weet waaroor hy skryf en weet aaroor dit gaan waaroor hy skryf